**Pico** (portugalski: *Ilha do Pico*) je otok u središtu portugalskog arhipelaga Azori u Atlanskom oceanu, poznat po istoimenom vulkanu Ponta do Pico, koji je najviša planina u Portugalu, ali i najviši vrh srednjoatlanskog grebena.

Često ga zovu i **Ilha Preta** ("Crni otok"), kako ga je nazvao portugalski pjesnik Raul Brandão, zbog crnog vulkanskog tla koji je pogodan za poljoprivredu. Vinogradski krajolik Picoa je upisan na UNESCO-v popis mjesta svjetske baštine u Europi 2004. godine.

Geografija
----------

Dio otoka ispod vulkana Pico obavijenog oblacima
Vulkansko grebenje kod São Roque do Pico
Otok Pico se nalazi 17.5 km južno od otoka São Jorge i samo 7 km istočno od Faiala, u području koje se naziva "Trokut" (*o Triangulo*). Otok je dug 46, a na najširem dijelu širok 16 km. Uz najvišu točku Azora i Portugala, vulkan Pico, nalaze se i drugi kupasti zgasli vulkani i njihovi krateri, neki ispunjeni jezerima. Geomorfološki, otok se sastoji iz tri dijela:

* **Vulkan Topo** na jugoistočnoj obali je drevni vulkan koji su uništili erozija i klizišta.
* **Ravnica Achada** se prostire od vulkana Topo, od sjeverozapada prema jugoistoku, a sastoji se od kupolastih gomila lave i brijegova, prekrivenih šumom i gustim grmljem, te kratera ispunjenih jezerima.
* **Vulkan Pico** se nalazi na zapadnom dijelu otoka i ima visinu 2341 metar, a oko njega se nalaze radijalno raspoređeni kupolaste gomile lave i planinsko grebenje.

Vulkanski krajolik nastao je u tri faze, prva oko 35-300.000 mlijuna godina (Topo), druga oko 230.000 milijuna godina (Achada) i najnoviji vulkanski kompleks Madalena (Pico). Posljednja erupcija, podmorska uz sjevernu obalu (*Santa Luzia*), dogodio se 1963. godine, a zabilježene su još četiri u 16. i 18. stoljeću.

Glavna naselja na otoku su Madalena, São Roque do Pico i Lajes do Pico, koji ukupno broje 15.761 stanovnika.

Povijest
--------

Nakon što su Portugalci na otok donijeli prva krda stoke u prvoj polovici 15. stoljeća, prve kolonije su nastale oko 1460. godine i pripadale su pod kapetaniju na otoku Faial. Prvo naselje je bilo Lajes, a potom São Roque 1542. godine. Prvi naseljenici su se bavili kultivacijom otoka i eksploatacijom pigmenata od biljaka *Isatis tinctoria*, no ubrzo je zahvaljujući plodnom vulkanskom tlu, zagospodarilo vinarstvo. God. 1723. Madalena, koja je gospodarski bila povezana s lukom Failom i u kojoj je živila većina zemljoposjednika i vinara, je dobila status grada. Vino Verdelho je ubrzo postalo svjetski slavno i moglo se naći od Amerike do Engleske, pa čak i na stolu ruskog Cara. No, širenjem filoksere u 19. stoljeću, koja je uništila mnoge vinograde na otoku, nastupila je gospodarska kriza koja je potrajala do 20. stoljeća. Kitolov, koji su prvi donijeli američki kitolovci u 18. stoljeću, je do 1970ih postao glavnom industrijskom granom na otoku.

Znamenitosti
------------

**Vinogradski krajolik Picoa** (portugalski: *Paisagem da Cultura da Vinha da Ilha do Pico*) je vinogradsko područje koje je podijeljeno na četvrtaste posjede (*currais*) koji su odvojeni zidovima (*paredes ili murinhos*) od bazaltnog vulkanskog kamenja spojeni žbukom. Vinarstvo na otoku datira od 15. stoljeća, a 987 hektara vinograda upisani su na UNESCOv popis mjesta svjetske baštine u Europi kao primjer izvanrednog kompleksa polja, vinskih podruma, crkvi i luka, većinom iz 19. stoljeća; krajolik izvanredne ljepote koji su načinili ljudi, koji je nekada bio veoma raširena praksa, a koji se više nigdje ne pravi.

* Obrisi otoka Pico u sutonuObrisi otoka Pico u sutonu
* Naselje MadalenaNaselje Madalena
* Tradicionalna vodenica uz obalu MadaleneTradicionalna vodenica uz obalu Madalene
* Obris vulkana Pico iznad vinogradskog zidaObris vulkana Pico iznad vinogradskog zida
* Zmajevo drvo (Dracaena draco) staro oko 500-1000 godina u Muzeju vina (Museu do Vinho do Pico), LagidoZmajevo drvo (*Dracaena draco*) staro oko 500-1000 godina u Muzeju vina (*Museu do Vinho do Pico*), Lagido

Izvori
------

1. ↑  Krajolik vinograda na Picou na stranicama portugalskog ministarstva kulture ()

Vanjske veze
------------

***Pico*** na Wikimedijinoj ostavi

* Pico - A Ilha Montanha Atlantica, a Flickr Group with images of the island
* The Azores Islands Blogspot, with information on the Azores and Pico Island
* A Pico hike and trip report Arhivirano 2009-02-03 na Wayback Machine-u (September 2007)

| * p
* r
* u
Svjetska baština u Portugalu |
| --- |
|  | 
Samostan Alcobaça • 
Vinska regija Alto Douro • 
Historijski centar grada Angra do Heroismo, na Azorima • 
Samostan Batalha • 
Prahistorijski crteži na stijenama u dolini Côa1) • 
Garnizonski pogranični grad Elvas i njegove utvrde • 
Historijski centar grada Évore • 
Historijski centar grada Guimarãesa • 
Laurisilva na Madeiri • 
Vinogradi na otoku Pico • 
Historijski centar grada Porta • 
Samostan Hijeronimita i Toranj Belém, Lisabon • 
Kristov samostan, Tomar • 
Pejzaž Sintre • 
Univerzitet Coimbra
 | Zastava Portugala |
| **Nematerijalna svjetska baština u Portugalu**

Fado, portugalska popularna urbana pjesma |
| 
1) Zajednička svjetska baština Portugala i Španije  |